שו"ת רשב"ץ (תשב"ץ)/חלק ג/קטו
שאלה קטו:

עוד שאלת חכם שבניו הם נוהגי' שלא כשור' ומתקוטטי' עם בני אדם ומקללין אבותיהם והם כששומעין חרפתם וקללת אבותיהם משיבי' להם ומקללים אביה' החכם אם חייבי' נדוי או לאו:

תשובה:
המקלל אחד מישראל עביר' היא בידו ורשע הוא שהרי הוא עובר בלאו וכיון שהוא רשע מותר לקלל אביו החכם וזה למדנו מהתור' שנאמר את אביה היא מחללת ואמרו (סנהדרין נ"ב ע"א) בפירוש הכתוב שאם היו נוהגי' בו קדש נוהגי' בו חול מפני גדולי' הרעי' שגדלו ואמרינן (שם) כמאן קרי האידנא לרשיעא בר צדיקא רשיעא בר רשיע' כמאן כי האי תנא וכיון שמותר לקלל אביו החכם א"כ אסור לנדותו ואם נדהו נידויו אינו נידוי ויש עליו עונש מנדה למי שאינו חייב נדוי וע"ז נאמר ומקללך אאר ואורריך ארור ועל המברכי' נאמר ומברכיך ברוך ואברכה מברכיך: